Breiðafjarðarfléttan höfðar til fuglaskoðara Breiðafjarðarfléttan , eða " Fléttan , " er samstarfsverkefni ferðaþjónustuaðila á Snæfellsnesi , í Dölum og á sunnanverðum Vestfjörðum . Fléttan er að vinna svæðisbundna vöruþróun og að uppbyggingu í fuglaskoðun á starfssvæði hennar með aðstoð færustu sérfræðinga . Hugmyndafræðin byggir á því að með aðstoð sérfræðinga , svo sem líffræðinga , náttúrufræðinga og markaðsfræðinga verði búin til verðmæti í ferðaþjónustu sem eru stíluð inn á ákveðinn markhóp sem í þessari vinnu er hinn gríðarstórri markhópur ; uglaáhugamenn . Dagana 12. og 13. febrúar næstkomandi verður haldinn vinnufundur að Langaholti á Snæfellsnesi . Svanborg Siggeirsdóttir stjórnarformaður Breiðafjarðarfléttunnar setur fundinn á föstudagsmorgni en síðan flytur Hrafn Svavarsson framkvæmdastjóri Gavia Travel erindi um fuglaskoðara og hvers vegna svæðið sé áhugavert fyrir þá viðskiptavini . Þá verða flutt erindi um tækifæri í samstarfi rannsóknastofnana og ferðaþjónustunnar , áhugaverða fugla á svæðinu og staði sem merkja mætti inn sem áfangastaði . Að erindum loknum starfa vinnuhópar með aðstoð sérfræðinga . Á laugardeginum er svo kynning Ingólfs Stefánssonar frá Ferðaskrifstofunni Safaris á vetrarferðamennsku en fundinum lýkur upp úr hádegi á laugardeginum .